Alberto Ascari - Vikipeedia, vaba entsüklopeedia

# Alberto Ascari

###

See artikkel vajab toimetamist

Alberto Ascari
Itaalia
F1 saavutused seisuga:
Maailmameister | 1952-1953

Grand Prix:
... punkte
... võite
... 2. kohti
... 3. kohti

... starte
... kiireimaid ringe
... kvalifikatsioonivõite

137,64
13
3
0

34
13
14

Osalemine
Aastatel | 1950-1955
Meeskonnad | Ferrari Maserati Lancia

Alberto Ascari (13. juuli 1918 Milano – 26. mai 1955 Monza) oli itaalia autovõidusõitja, Vormel 1 klassi kahekordne maailmameister.

Alberto oli suurepärane piloot ja kahekordne maailmameister, kuid samas ka mees, kelle elu valitsesid õnnetoovad amuletid ja kokkusattumused.

Tema mootorisportlasest isa Antonio hukkus Pariisi lähedal asuval Montherly rajal, kui Alberto oli alles seitsmeaastane. Alberto enda karjäär sai alguse mootorratastel. Esimene võistlus autoroolis oli alles 1940, kui ta osales Ferrariga Mille Miglia võidusõidul. Sõiduvõimalus avanes tänu sellele, et Ferrari juht Enzo Ferrari oli Albero isa kunagine meeskonnakaaslane.

Ascari pääses F1-auto rooli esmakordselt 1947, kui sari ei kandnud veel maailmameistrivõistluste nimetust, ning võitis paaril järgmisel hooajal mitu sõitu. 1950, kui F1 sai lõpuks MM-sarja staatuse, valis Ferrari Ascari meeskonna esipiloodiks ja hooaega kroonis edetabeli 5. koht. 1951 oli ta veelgi paremas vormis, pälvides kaks esikohta ning tõustes hooaja lõpuks Juan Manuel Fangio järel kokkuvõttes teiseks.

Järgmine aasta tõi reeglite muutuse, mis vähendas F1 autode mootori kubatuuri 2 liitrile. See sobis Ascarile, sest Ferraril oli hea mootor. Hooaja avaetapil, kus itaallane ei osalenud, pälvis võidu tema meeskonnakaaslane Piero Taruffi, kuid teistelt võistlustelt tuli 6 esikohta ning teenitud maailmameistritiitel. Võidukaks osutus ka järgmine aasta, mis tõi 3 esikohta ja teise tiitli.

1954 võistles ta nii Ferraril, Maseratil kui Lancial, kuid tulemused jäid kesiseks. Alles 1955. aasta alguses hakkasid Lanciad oma potentsiaali näitama, aga kasu sellest enam ei olnud: Monza ringrajal sportautoga peetud katsesõidul juhtunud avarii nõudis Ascari elu.

Isa ja poja surmal oli mõndagi ühist: mõlemad hukkusid 26. kuupäeval 36 aasta vanusena, mõlema avarii leidis aset raja viimases vasakkurvis ning vaid neli päeva pärast kergemat, vigastusteta lõppenud avariid.

## [redigeeri] Vormel 1 statistika

- Maailmameister 1952 ja 1953.
- MM-l osales 1950–1954.
- Grand Prix
  - Starte: 31
  - Võite: 13 (Saksamaa GP 1951, Itaalia GP 1951, Belgia GP 1952, Prantsusmaa GP 1952, Suurbritannia GP 1952, Saksamaa GP 1952, Hollandi GP 1952, Itaalia GP 1952, Argentina GP 1953, Hollandi GP 1953, Belgia GP 1953, Suurbritannia GP 1953, Šveitsi GP 1953)
  - Parimaid stardikohti: 14
  - Punkte: 139
  - Kiireimad ringid: 13
- Autod: Ferrari (1950-1954), Maserati (1954), Lancia (1954)

## [redigeeri] Välislingid

- Ascari Vormel 1 kuulsuste hallis
- Alberto Ascari Formula1 History and Statistics andmebaasis (www.4mula1.ro) (inglise keeles)
- Alberto Ascari Formula One DataBase andmebaasis (www.f1db.com) (inglise, hollandi ja portugali keeles)

Välja otsitud andmebaasist "http://et.wikipedia.org../../../a/l/b/Alberto_Ascari_860f.html"

Kategooriad: Toimetamist ootavad (august 2006) | Vormel 1 piloodid | Sündinud 1918 | Surnud 1955

##### Views

- Artikkel
- Arutelu
- Viimane redaktsioon

##### Otsi

##### Teised keeled

- Български
- Česky
- Dansk
- Deutsch
- English
- Español
- Esperanto
- Français
- Hrvatski
- Italiano
- Nederlands
- 日本語
- Polski
- Português
- Română
- Shqip
- Slovenščina
- Suomi
- Svenska